stanford-oval/wikipedia huggingface dataset:
ธวัช รัตตะชัย
ผลงาน > ซีรีส์

รักใสใสหัวใจสี่ดวง (ช่อง 3) รับบท เหม่ยจั้ว (แวนเนส วู)
Terms of Endearment - เส้นทางแห่งรัก (ช่อง 3) รับบท จินจุงฮัน
Love in Heaven - สวรรค์ลิขิตรัก (ช่อง 3) รับบท ยีริ
เจ้าพ่อเซี่ยงไฮ้ หักเหลี่ยมมังกร
ซอนต๊อก มหาราชินีสามแผ่นดิน รับบท มิเซ็ง, ซอกพุม, ชิซู
สงครามชีวิตโอชิน พากย์เป็น ทานิมุระ โชหยิ, ทาโนคุระ ฟูกูทาโร่, ทาโนคุระ โนโซมิ (วัยหนุ่มและวัยผู้ใหญ่)
ซูสีไทเฮา พากย์เป็น เหลียน เหวินซิ่ว, ดวงพระวิญญาณเฉียนหลงฮ่องเต้
เรียวมะ จอมคนพลิกแผ่นดิน (ไทยพีบีเอส) พากย์เป็น เรียวมะ ซะกะโมะโตะ
มือปราบเหนือมิติ (ช่อง 3) พากย์เป็น ปิแอร์, ผู้กองเฟ้ย
จิน หมอทะลุมิติ (ไทยพีบีเอส) พากย์เป็น มินาคาตะ จิน
แหล่งข้อมูลอื่น

ข้อมูล รายชื่อ นักพากย์ไทย
นิตยสาร Zenshu เล่มที่ 22 INTERVIEW
สนามกีฬาหนองปรือ

| --- | --- |


ที่ตั้ง: ต.หนองปรือ อำเภอบางละมุง จังหวัดชลบุรี, ประเทศไทย
เจ้าของ: เทศบาลเมืองหนองปรือ
ผู้ดำเนินการ: เทศบาลเมืองหนองปรือ
ความจุ: 6,000
พื้นผิว: หญ้า
เปิดใช้สนาม: 2542
การใช้งาน
เทศบาลเมืองหนองปรือ พัทยา ยูไนเต็ด (ก่อตั้ง พ.ศ. 2551) พัทยา ยูไนเต็ด (ก่อตั้ง พ.ศ. 2566) บีเอฟบี พัทยา ซิตี้
สนามกีฬาหนองปรือ (อังกฤษ: Nong Prue Stadium or Nongprue Municipality Stadium) หรือ สนามกีฬาเทศบาลเมืองหนองปรือ เป็นสนามฟุตบอลตั้งอยู่ที่ จังหวัดชลบุรี ประเทศไทย ในอดีตเคยเป็นสนามเหย้าของสโมสรฟุตบอลพัทยา ยูไนเต็ด (ก่อตั้ง พ.ศ. 2551) จาก ไทยลีก ในปัจจุบันเป็นสนามเหย้าของสโมสรฟุตบอลพัทยา ยูไนเต็ด (ก่อตั้ง พ.ศ. 2566) จากไทยลีก 2 และสโมสรฟุตบอลบีเอฟบี พัทยา ซิตี้ จากไทยลีก 3 มีความจุทั้งหมด 6,000 ที่นั่ง
แหล่งข้อมูลอื่น

]
| ด ค กสโมสรฟุตบอลพัทยา ยูไนเต็ด (ก่อตั้ง พ> ศ. 2566) |
| --- | --- |
 ประวัติ  ผู้เล่น  ผู้ฝึกสอน  ฤดูกาล  เอเชีย  สถิติ  ผลงาน  ฤดูกาลปัจจุบัน 
สนามเหย้า:  สนามกีฬาหนองปรือ 
การแข่งขัน:  ชลบุรีดาร์บี 
ฤดูกาล:  2566–67 
บุคลากร:  โชคชัย เทศปาน 
บทความที่เกี่ยวข้อง:  เมืองพัทยา 
| ด ค กสนามกีฬาไทยลีก |
| --- | --- |
สนามใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  ลำพูน วอร์ริเออร์ สเตเดียม (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขัน:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  สนามกีฬาสมโภชเชียงใหม่ 700 ปี  แม่กวงสเตเดียม  สนามกีฬากลางจังหวัดลำปาง  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย
สนามบุณยะจินดา

| --- | --- |

th
ที่ตั้ง: แขวงตลาดบางเขน เขตหลักสี่ กรุงเทพมหานคร
พิกัด: 13°52′02″N 100°34′39″E﻿ / ﻿13.867163°N 100.577392°E﻿ / 13.867163; 100.577392
เจ้าของ: สำนักงานตำรวจแห่งชาติ
ผู้ดำเนินการ: สำนักงานตำรวจแห่งชาติ
ความจุ: 4,402 ที่นั่ง
พื้นผิว: หญ้า
เปิดใช้สนาม: พ.ศ. 2505
การใช้งาน
สโมสรฟุตบอลโปลิศ เทโร
สนามบุณยะจินดา (อังกฤษ: Boonyachinda Stadium) หรือ โปลิศ เทโร สเตเดียม เป็นสนามกีฬาอเนกประสงค์ในประเทศไทย ตั้งอยู่ภายในสโมสรตำรวจ เขตหลักสี่ กรุงเทพมหานคร ปัจจุบันใช้เป็นสนามเหย้าของสโมสรฟุตบอลโปลิศ เทโร ในไทยลีก มีความจุ 4,402 ที่นั่ง และเคยเป็นสนามเหย้าของสโมสรฟุตบอลเพื่อนตำรวจ, ลูกอีสาน, ยาสูบ, ซีคเคอร์ และราชวิถี มาก่อน
ซึ่งสนามฟุตบอลแห่งนี้ตั้งชื่อตามนามสกุลของพลตำรวจเอกพจน์ บุณยะจินดา อดีต อธิบดีกรมตำรวจ ที่ดำรงตำแหน่งช่วง พ.ศ. 2537–2540
สนามกีฬาศูนย์เยาวชนเฉลิมพระเกียรติ เทศบาลนครนนทบุรี

| --- | --- |
th
ที่ตั้ง: ตำบลท่าทราย อำเภอเมืองนนทบุรี จังหวัดนนทบุรี
พิกัด: 13°52′44″N 100°32′39″E﻿ / ﻿13.878865°N 100.544057°E﻿ / 13.878865; 100.544057
เจ้าของ: เทศบาลนครนนทบุรี
ผู้ดำเนินการ: เทศบาลนครนนทบุรี
ความจุ: 6,000
พื้นผิว: หญ้า
การใช้งาน
วีอาร์เอ็น เมืองนนท์
สนามกีฬาศูนย์เยาวชนเฉลิมพระเกียรติ เทศบาลนครนนทบุรี เป็นสนามกีฬา ตั้งอยู่ในตำบลท่าทราย อำเภอเมืองนนทบุรี จังหวัดนนทบุรี สามารถจุผู้ชมได้ 6,000 คน ในอดีตเคยใช้เป็นสนามเหย้าของสโมสรบีบีซียู ต่อมาสโมสรลูกอีสานได้เลือกใช้สนามนี้เป็นสนามเหย้าในไทยลีก 4 ฤดูกาล 2562 แทนสนามเหย้าเดิมที่มหาวิทยาลัยรามคำแหง และในฤดูกาล 2563 สโมสรเอสทีเค เมืองนนท์ ได้เลือกใช้สนามนี้เป็นสนามเหย้าในไทยลีก 3
สะพานเสรีประชาธิปไตย 2497

| สะพานเสรีประชาธิปไตย 2497 |
| --- | --- |
สะพานข้ามแม่น้ำมูลอุบลฯ
พิกัด: 15°13′22″N 104°51′26″E﻿ / ﻿15.2227°N 104.8573°E﻿ / 15.2227; 104.8573
เส้นทาง: ทางหลวงแผ่นดินหมายเลข 24,  ถนนอุปราช
ข้าม: แม่น้ำมูล
ที่ตั้ง: ต.ในเมือง อ.เมืองอุบลราชธานี จ.อุบลราชธานี ต.วารินชำราบ อ.วารินชำราบ จ.อุบลราชธานี ประเทศไทย
ชื่อทางการ: สะพานเสรีประชาธิปไตย 2497
สถานะ: เปิดใช้งาน
เหนือน้ำ: สะพานข้ามแม่น้ำมูล ถนนวงแหวนรอบเมืองอุบลราชธานี
ท้ายน้ำ: สะพาน 100 ปี สมเด็จพระศรีนครินทร์
ข้อมูลจำเพาะ
ประเภท: สะพานแบบคาน
วัสดุ: คอนกรีตอัดแรง
ความยาว: 450 เมตร
ความกว้าง: 9 เมตร
จำนวนตอม่อ: 19
ประวัติ
ผู้ออกแบบ: กรมโยธาเทศบาล
วันเริ่มสร้าง: พ.ศ. 2496
วันสร้างเสร็จ: พ.ศ. 2497
วันเปิด: 24 มิถุนายน(สันนิษฐาน) พ.ศ. 2497
 สะพานที่ยาวที่สุดของประเทศไทยในสมัยหนึ่ง 
ที่ตั้ง
th
พิกัดที่ตั้งของสะพานเสรีประชาธิปไตย 2497
สะพานเสรีประชาธิปไตย 2497 หรือ สะพานข้ามแม่น้ำมูล อุบลราชธานี เป็นสะพานข้ามแม่น้ำมูลแห่งแรกในจังหวัดอุบลราชธานี เชื่อมต่อระหว่างเทศบาลนครอุบลราชธานี และเทศบาลเมืองวารินชำราบ ถนนบนตัวสะพานเป็นเส้นทางของทางหลวงแผ่นดินหมายเลข 24 หรือ ถนนอุปราช (เรียกกันในเขตเทศบาลนครอุบลราชธานี) ซึ่งสะพานเสรีประชาธิปไตย 2497 จะตั้งอยู่คู่กับสะพานรัตนโกสินทร์ 200 ปีในด้านทิศตะวันออก โดยสะพานเสรีประชาธิปไตย 2497 จะเป็นสะพานฝั่งขาเข้าเมืองอุบลราชธานี ส่วนสะพานรัตนโกสินทร์ 200 ปีจะเป็นฝั่งขาออกเมืองอุบลราชธานี
สะพานเสรีประชาธิปไตย 2497 เคยเป็นสะพานที่ยาวที่สุดในประเทศไทยในช่วง พ.ศ. 2497
ประวัติ > ก่อนเริ่มสร้างสะพาน (ก่อน พ.ศ. 2496)

ในอดีตการเดินทางข้ามแม่น้ำมูลระหว่างฝั่งเมืองอุบลราชธานี และเมืองวารินชำราบนั้น อาศัยการสัญจรทางเรือเป็นหลัก นิยมใช้เรือแจว และแพขนานยนต์ ล่องไปมาระหว่างหาดสวนยา ฝั่งเมืองวารินชำราบ และท่าจวน หรือ ท่าวังใหม่ ฝั่งเมืองอุบลราชธานี ไม่มีสะพานข้ามเป็นกิจจะลักษณะ เมื่อปี พ.ศ. 2473 มีการเปิดใช้สถานีรถไฟวารินทร์ (สถานีรถไฟอุบลราชธานีในปัจจุบัน) ซึ่งตั้งอยู่บนฝั่งเมืองวารินชำราบ เป็นครั้งแรกที่มีการเดินรถไฟมาถึงจังหวัดอุบลราชธานี ทำให้มีการสัญจรระหว่างสองฝั่งแม่น้ำมูลเพิ่มมากขึ้น จึงมีความคิดริเริ่มในการสร้างสะพานข้ามแม่น้ำมูลขึ้นมา
ประวัติ > รื้อถอน และสร้างสะพานใหม่ (พ.ศ. 2535-ปัจจุบัน)

สะพานเสรีประชาธิปไตย 2497 เปิดใช้งาน และตั้งอยู่คู่เมืองอุบลราชธานีเป็นเวลา 36 ปี จึงเริ่มชำรุด และหมดอายุการใช้งาน ในปี พ.ศ. 2535 จึงได้มีการรื้อถอน และสร้างสะพานขึ้นใหม่ที่จุดตำแหน่งของสะพานเดิม โดยยังใช้ชื่อ สะพานเสรีประชาธิปไตย 2497 เช่นเดิม พร้อมทั้งสร้างสะพานใหม่อีกหนึ่งสะพานขนานทางด้านข้างทางทิศตะวันออก ตั้งชื่อว่า สะพานรัตนโกสินทร์ 200 ปี รวมมี 4 ช่องจราจร ได้กำหนดให้ช่องจราจรบนสะพานเสรีประชาธิปไตย 2497 เป็นช่องจราจรที่ใช้สำหรับเข้าเมืองอุบลราชธานี ส่วนช่องจราจรบนสะพานรัตนโกสินทร์ 200 ปี เป็นช่องจราจรที่ใช้สำหรับออกจากเมืองอุบลราชธานี
ส่วนแผ่นป้ายชื่อบนสะพานถูกเปลี่ยนใหม่เป็นป้าย "สะพานเสรีประชาธิปไตย ๒๔๙๗ (สร้างใหม่ พ.ศ. ๒๕๓๕)" และนำไปตั้งอยู่บริเวณกึ่งกลางสะพาน ตรงขอบราวด้านข้างสะพาน สำหรับแผ่นป้ายชื่อเก่า "สะพานเสรีประชาธิปไตย ๒๔๙๗" แรกเริ่มจะถูกทำลายทิ้ง แต่นายลำดวน สุขพันธ์ หัวหน้าพิพิธภัณฑสถานแห่งชาติ อุบลราชธานี ในสมัยนั้น ได้ขอให้นำมาเก็บรักษาไว้ที่พิพิธภัณฑสถานแห่งชาติ อุบลราชธานี
รายละเอียดของสะพาน

เป็นสะพานแบบคาน สร้างด้วยคอนกรีตอัดแรง ความยาวรวม 450 เมตร โดยประมาณแล้ว เป็นระยะทางลาดฝั่งอำเภอเมืองอุบลราชธานี 60 เมตร ระยะทางลาดฝั่งอำเภอวารินชำราบ 200 เมตร และระยะทางเหนือน้ำ 190 เมตร ความกว้างสะพาน 9 เมตร มีช่องจราจรบนสะพาน 2 ช่อง เป็นแบบเดินรถทางเดียวไปทางทิศเหนือ (เข้าเมืองอุบลราชธานี) ปัจจุบันเป็นเส้นทางของทางหลวงแผ่นดินหมายเลข 24 หรือช่วงหนึ่งของ ถนนอุปราช ด้านข้างมีทางเดินเท้าพร้อมราวคอนกรีตกั้นทั้งสองฝั่งซ้ายขวา บริเวณกลางสะพานมีป้ายสลักชื่อ "สะพานเสรีประชาธิปไตย ๒๔๙๗ (สร้างใหม่ พ.ศ. ๒๕๓๕)" ด้วยตัวอักษรสีทอง พื้นหลังสีขาว ขนาบข้างทั้งสองเลนถนน
ปลายสะพานฝั่งอำเภอเมืองอุบลราชธานี (ด้านทิศเหนือ) จะเชื่อมต่อกับถนนอุปราช และตัดกับถนนพรหมเทพที่วงเวียนน้ำพุ ฝั่งทิศตะวันออกติดตลาดสดเทศบาล 3 เมืองอุบลราชธานี (ตลาดใหญ่) ฝั่งทิศตะวันตกอยู่ใกล้กับสำนักงานเหล่ากาชาดจังหวัดอุบลราชธานี  ส่วนปลายสะพานฝั่งอำเภอวารินชำราบ (ด้านทิศใต้) เชื่อมกับบถนนสถิตนิมานการ
เหตุการณ์สำคัญ

สะพานเสรีประชาธิปไตย 2497 เป็นสถานที่เชิงสัญลักษณ์สำคัญโดยเฉพาะอย่างยิ่งในการชุมนุมทางการเมืองของประชาชนกลุ่มต่าง ๆ ในจังหวัดอุบลราชธานี
เหตุการณ์สำคัญ > การชุมนุมปิดสะพานของ นปช. พ.ศ. 2553

วันที่ 14 พฤษภาคม พ.ศ. 2553 กลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง และกลุ่มชักธงรบ พร้อมมวลชนประมาณ 300 คน นำรถยนต์ และรถจักรยานยนต์ ขึ้นไปปิดสะพานเสรีประชาธิปไตย 2497 และสะพานรัตนโกสินทร์ 200 ปี โดยอ้างสาเหตุของการปิดสะพาน เพื่อเป็นการประท้วงตอบโต้รัฐบาลที่เริ่มใช้ความรุนแรงกดดันผู้ชุมนุมในการชุมนุมของแนวร่วมที่กรุงเทพมหานคร
เหตุการณ์สำคัญ > การชุมนุมของกลุ่มราษฎร คณะประชาชนปลดแอก และแนวร่วม พ.ศ. 2563-64

สะพานเสรีประชาธิปไตย 2497 เป็นหนึ่งในสถานที่สำคัญในการประท้วงของแนวร่วมกลุ่มราษฎร จังหวัดอุบลราชธานี ใน พ.ศ. 2563-64 มีฐานะเป็นสถานที่เชิงสัญลักษณ์ในการเรียกร้องประชาธิปไตยอันสมบูรณ์สอดคล้องกับเป้าหมายของผู้ชุมนุม การประท้วงถูกจัดบนสะพานในรูปแบบต่าง ๆ เช่น การอ่านแถลงการณ์ พร้อมชูป้ายขับไล่รัฐบาลของกลุ่มเสรีประชาธิปไตยขับไล่เผด็จการ ในวันที่ 1 มีนาคม พ.ศ. 2561, การรวมตัวของกลุ่มวิ่งไล่ลุง ชูป้ายรุปภาพคณะราษฎร พร้อมทั้งอ่านประกาศคณะราษฎร ในวันที่ 24 มิถุนายน พ.ศ. 2563, กิจกรรม "ดันเพดาน" ของกลุ่มราษฎรอุบลราชธานี พร้อมแนวร่วมสี่ภาค รวมตัว ปราศัย พร้อมอ่านประกาศคณะราษฎร ในวันที่ 24 มิถุนายน พ.ศ. 2564, การชุมนุมของแนวร่วมประชาธิปไตยอุบลราชธานี ปิดสะพาน แสดงกิจกรรมโบกธงประจำกลุ่ม พร้อมชูป้ายผ้าเขียนข้อความโจมตีรัฐบาล และปราศรัยเรียกร้องให้พรรคร่วมรัฐบาลแยกตัวไม่สนับสนุนประยุทธ์ จันทร์โอชา ให้เป็นนายกรัฐมนตรีต่อไป ในวันที่ 15 สิงหาคม พ.ศ. 2564
ท่าเรือแหลมฉบัง

| ท่าเรือน้ำลึกแหลมฉบัง Laem Chabang Port |
| --- | --- |

ที่ตั้ง
ประเทศ: ประเทศไทย
ที่ตั้ง: เทศบาลนครแหลมฉบัง จังหวัดชลบุรี
รายละเอียด
เจ้าของ: การท่าเรือแห่งประเทศไทย
ชนิดอ่าว: ธรรมชาติ / ประดิษฐ์
ขนาดอ่าว: 21.06 กม.2 (8.1 ตารางไมล์)
พื้นที่ของที่ดิน: 10.4 กม.2 (4 ตารางไมล์)
สถิติ
คาร์โกต่อปี (ตัน): 96 ล้าน ตัน (FY2022)
ปริมาตรคอนเทนเนอร์ต่อปี: 8.74 ล้าน TEUs (FY2022)
เว็บไซต์ laemchabangport.com
ท่าเรือน้ำลึกแหลมฉบัง เป็นท่าเรือน้ำลึกหลักในการขนส่งสินค้าระหว่างประเทศ ตั้งอยู่ในเขตเทศบาลนครแหลมฉบัง อำเภอศรีราชา และ อำเภอบางละมุง จังหวัดชลบุรี อยู่ภายใต้การดูแลของการท่าเรือแห่งประเทศไทยในเรื่องการบริหารท่าเรือโดยรวม และมีเอกชนรับผิดชอบในเรื่องปฏิบัติการ เปิดดำเนินการท่าเทียบเรือ B1 เป็นท่าแรกเมื่อวันที่ 21 มกราคม พ.ศ. 2534 โดยท่าเรือแหลมฉบังได้รับการสนับสนุนส่งเสริมจากรัฐบาลในการเป็นท่าเรือหลักของประเทศแทนท่าเรือกรุงเทพฯ ตั้งแต่ปี พ.ศ. 2539  ในปี พ.ศ. 2565 มีปริมาณขนถ่ายสินค้าทั้งสิ้น 96 ล้านตัน จำนวนตู้ 8,741,079 TEU มีปริมาณเรือเทียบท่ากว่า 9,363 ลำ ท่าเรือแหลมฉบังเริ่มคิดสมัย จอมพลแปลก พิบูลสงคราม จากเหตุการณ์ไฟไหม้ที่ตลาดศรีราชา ให้มีการวางแผนผังเมืองใหม่ ต่อมาได้รับผลักดันและศึกษาจนแล้วเสร็จสมัยเปรม ติณสูลานนท์
บริเวณโดยรอบท่าเรือแหลมฉบังได้รับการพัฒนาให้เป็นเขตเศรษฐกิจแหลมฉบัง ซึ่งมีการพัฒนาที่พักอาศัย สาธารณูปโภค การคมนาคมขนส่ง นิคมอุตสาหกรรม ตลอดจนศูนย์ราชการ เพื่อการพัฒนาให้เป็นศูนย์กลางอุตสาหกรรมและเศรษฐกิจที่สำคัญในอนาคต
ท่าเรือแหลมฉบังยังเป็นท่าเรือที่นำนักท่องเที่ยวไทยเดินทางโดยเรือสำราญไปต่างประเทศ เส้นทางเดินเรือสำราญ อาทิ ท่าเรือแหลมฉบังไปประเทศกัมพูชา แวะเกาะฟู้โกว๊ก เข้าเกาะสมุย สิ้นสุดที่ท่าเรือแหลมฉบัง ท่าเรือแหลมฉบังแวะเกาะสมุยสิ้นสุดที่ประเทศสิงคโปร์ ท่าเรือแหลมฉบัง ไปยังท่าเรือฟูมาย เมืองนครโฮจิมินห์ ไปยังเมืองดานัง เมืองเซินเจิ้น และสิ้นสุดที่ฮ่องกง
ส่วนนักท่องเที่ยวชาวต่างประเทศรับจากประเทศสิงคโปร์เพียงประเทศเดียว โดยมีเส้นทางเรือสำราญ ประเทศสิงคโปร์แวะเกาะเรดัง (มาเลเซีย) และเกาะสมุย สิ้นสุดที่ท่าเรือแหลมฉบัง
ปัจจุบันท่าเรือแหลมฉบังเป็นท่าเรือเดียวที่บริการนักท่องเที่ยวจากประเทศไทยไปประเทศสิงคโปร์และมีเส้นทางเดินเรือจากสิงคโปร์มาประเทศไทย
ในปี พ.ศ. 2568 เรือโทยุทธนา โมกขาว เป็นผู้อำนวยการท่าเรือแหลมฉบัง
ลำดับเหตุการณ์

พ.ศ. 2504 รัฐบาลว่าจ้างบริษัทศึกษาความเป็นไปได้โครงการโดยสรุปพื้นที่บริเวณแหลมฉบังเหมาะสมต่อการพัฒนาท่าเรือแห่งใหม่
พ.ศ. 2509–2512 มีการก่อสร้างท่าเรือสัตหีบเพื่อประโยชน์ทางการทหารของสหรัฐ
พ.ศ. 2515 ท่าเรือสัตหีบโอนเป็นกรรมสิทธิ์ของประเทศไทย
พ.ศ. 2516 ครมเห็นชอบในหลักการสร้างท่าเรือพาณิชย์ที่แหลมฉบัง แต่เนื่องจากเศรษฐกิจผันผวนจึงมีมติให้ใช้ท่าเรือสัตหีบเพื่อบรรเทาความคับคั่งของท่าเรือกรุงเทพไปก่อน
พ.ศ. 2521 รัฐบาลได้ตรา พ.ร.บ. เวนคืนที่ดินประมาณ 6,340 ไร่ เพื่อใช้ก่อสร้างท่าเรือแห่งใหม่ที่แหลมฉบัง
พ.ศ. 2526 ครม. มีมติให้กระทรวงคมนาคมเจรจาขอรับเงินกู้จากรัฐบาลญี่ปุ่นเพื่อใช้สำรวจออกแบบควบคุมและก่อสร้างโครงการและให้กระทรวงการคลังหาแหล่งเงินสมทบ
พ.ศ. 2527–2529 การท่าเรือแห่งประเทศไทยว่าจ้างกลุ่มบริษัทวิศวกรที่ปรึกษาออกแบบรายละเอียดทางวิศวกรรม
พ.ศ. 2530–2534 การท่าเรือแห่งประเทศไทยลงนามสัญญาก่อสร้าง วันที่ 2 ตุลาคม พ.ศ. 2530 กำหนดระยะเวลาก่อสร้าง 48 เดือนและเริ่มก่อสร้างในเดือนธันวาคม 2530
พ.ศ. 2534 ท่าเรือแหลมฉบังก่อสร้างโครงการขั้นที่ 1 แล้วเสร็จและจะเปิดดำเนินการท่าเทียบเรือท่าแรกคือท่า B1 เมื่อวันที่ 21 มกราคม พ.ศ. 2534
ข้อมูลท่าเทียบเรือ > ท่าเทียบเรือ A

ท่าเทียบเรือ A0 ดำเนินงานโดย บริษัท แอล ซี เอ็ม ที จำกัด - เป็นท่าเทียบเรือเอนกประสงค์
ท่าเทียบเรือ A1 ดำเนินงานโดย บริษัท เอ็น วาย เค ออโต้ โลจิสติกส์ (ประเทศไทย) จำกัด - เป็นท่าเทียบเรือโดยสารและท่าเทียบเรือรถยนต์
ท่าเทียบเรือ A2 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด - เป็นท่าเทียบเรือเอนกประสงค์
ท่าเทียบเรือ A3 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด - เป็นท่าเทียบเรืออเนกประสงค์
ท่าเทียบเรือ A4 ดำเนินงานโดย บริษัท อ่าวไทยคลังสินค้า จำกัด - เป็นท่าเทียบเรือสินค้าทั่วไป ประเภทเทกอง
ท่าเทียบเรือ A5 ดำเนินงานโดย บริษัท นามยง เทอร์มินัล จำกัด - เป็นท่าเทียบเรือ Ro/Ro
ข้อมูลท่าเทียบเรือ > ท่าเทียบเรือ B

ท่าเทียบเรือ B1 ดำเนินงานโดย บริษัท แอลซีบี คอนเทนเนอร์ เทอร์มินัล 1 จำกัด - เป็นท่าเทียบเรือตู้สินค้า
ท่าเทียบเรือ B2 ดำเนินงานโดย บริษัท เอเวอร์กรีน คอนเทนเนอร์ เทอร์มินัล (ประเทศไทย) จำกัด - เป็นท่าเทียบเรือตู้สินค้า
ท่าเทียบเรือ B3 ดำเนินงานโดย บริษัท อีสเทิร์นซี แหลมฉบัง เทอร์มินัล จำกัด - เป็นท่าเทียบเรือตู้สินค้า
ท่าเทียบเรือ B4 ดำเนินงานโดย บริษัท ที ไอ พี เอส จำกัด - เป็นท่าเทียบเรือตู้สินค้า
ท่าเทียบเรือ B5 ดำเนินงานโดย บริษัท แหลมฉบัง อินเตอร์เนชั่นแนล เทอร์มินัล จำกัด - เป็นท่าเทียบเรือตู้สินค้า
ข้อมูลท่าเทียบเรือ > ท่าเทียบเรือ C

ท่าเทียบเรือ C0 ดำเนินงานโดย บริษัท แหลมฉบัง อินเตอร์เนชั่นแนล โร-โร เทอร์มินัล จำกัด -  เป็นท่าเทียบเรือ Ro/Ro, เรือสินค้าทั่วไปและเรือสินค้าทั่วไปที่มีตู้สินค้าบรรทุกมาเที่ยวละไม่เกิน 50 TEU
ท่าเทียบเรือ C1 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด - เป็นท่าเทียบเรือตู้สินค้า
ท่าเทียบเรือ C2 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า
ท่าเทียบเรือ C3 ดำเนินงานโดย บริษัท แหลมฉบัง อินเตอร์เนชั่นแนล เทอร์มินัล จำกัด -  เป็นท่าเทียบเรือตู้สินค้า
ข้อมูลท่าเทียบเรือ > ท่าเทียบเรือ D

ท่าเทียบเรือ D1 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า
ท่าเทียบเรือ D2 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า
ท่าเทียบเรือ D3 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า
ข้อมูลท่าเทียบเรือ > ผู้ประกอบการอื่น

คลังสินค้าอันตราย ดำเงินงานโดย บริษัท เจดับเบิ้ลยูดี อินโฟโลจิสติกส์ จำกัด (มหาชน) (JWD InfoLogistics Public Company Limited)
อู่ต่อและซ่อมเรือ ดำเนินงานโดย บริษัท ยูนิไทย ชิปยาร์ด แอนด์ เอนจิเนียริ่ง จำกัด
สถานีรถไฟ

สถานีรถไฟท่าเรือแหลมฉบัง เป็นสถานีรถไฟชั้นพิเศษ ของการรถไฟแห่งประเทศไทย เส้นทางแยกออกมาจากสถานีรถไฟชุมทางศรีราชา มีระยะทางห่างจากสถานีรถไฟกรุงเทพ 140.85 กิโลเมตร
แหล่งข้อมูลอื่น

เว็บไซต์ท่าเรือแหลมฉบัง เก็บถาวร 2010-06-20 ที่ เวย์แบ็กแมชชีน
เว็บไซต์ทางการเทศบาลนครแหลมฉบัง เก็บถาวร 2010-07-17 ที่ เวย์แบ็กแมชชีน
เว็บไซต์ท่าเรือแหลมฉบัง ขั้นที่ 3 เก็บถาวร 2012-10-16 ที่ เวย์แบ็กแมชชีน
| ด ค กเขตพัฒนาพิเศษภาคตะวันออก (EEC) |
| --- | --- |
เมืองการบินภาคตะวันออก และรถไฟความเร็วสูงเชื่อมสนามบิน:  ท่าอากาศยานอู่ตะเภา  รถไฟความเร็วสูงเชื่อม 3 สนามบิน รถไฟฟ้าแอร์พอร์ต เรล ลิงก์ 
รถไฟทางคู่เชื่อมสามท่าเรือ และขนส่งไร้รอยต่อ:  ทางรถไฟสายตะวันออก  ท่าเรือแหลมฉบัง  ท่าเรืออุตสาหกรรม มาบตาพุด  ท่าเรือพาณิชย์สัตหีบ 
ดูเพิ่มเติม:  สำนักงานคณะกรรมการนโยบายเขตพัฒนาพิเศษภาคตะวันออก
สนามกีฬาองค์การบริหารส่วนจังหวัดสระบุรี

| --- | --- |


ที่ตั้ง: จังหวัดสระบุรี ประเทศไทย
เจ้าของ: องค์การบริหารส่วนจังหวัดสระบุรี
ความจุ: 6,000
พื้นผิว: หญ้า
เปิดใช้สนาม: N/A
การใช้งาน
สโมสรฟุตบอลสระบุรี ยูไนเต็ด
สนามกีฬาองค์การบริหารส่วนจังหวัดสระบุรี เป็นสนามกีฬาในจังหวัดสระบุรี ประเทศไทย สนามแห่งนี้เคยเป็นสนามฟุตบอลสนามเหย้าของสโมสรฟุตบอลโอสถสภา เอ็ม–150 สระบุรี และสโมสรฟุตบอลจังหวัดสระบุรี มีความจุทั้งหมด 6,000 ที่นั่ง
ในฤดูกาล 2561 สโมสรฟุตบอลสระบุรี ยูไนเต็ดชนะเลิศไทยแลนด์ อเมเจอร์ลีก ฤดูกาล 2561 โซนภาคตะวันตก และได้สิทธิ์เลื่อนชั้นสู่ไทยลีก 4 สระบุรี ยูไนเต็ดได้เลือกใช้สนามนี้เป็นสนามเหย้าในฤดูกาล 2562
แหล่งข้อมูลอื่น

Stadium information เก็บถาวร 2016-03-03 ที่ เวย์แบ็กแมชชีน
สรารัตน์ หรุ่มเรืองวงศ์

| สรารัตน์ หรุ่มเรืองวงษ์ |
| --- | --- |
เกิด: 24 กุมภาพันธ์ พ.ศ. 2508 (60 ปี) สรารัตน์ หรุ่มเรืองวงษ์ กรุงเทพมหานคร
คู่สมรส: บุญชัย เบญจรงคกุล (เลิกรา)
อาชีพ: นักแสดง / นางแบบ
ผลงานเด่น: อุบัติเหตุ (2533)   หมูแดง (2536)   บ่วงหงส์ (2541)   รหัสริษยา (2550)   ดาวเปื้อนดิน (2551)   แจ๋วใจร้ายกับคุณชายเทวดา (2552)   เจ้าสาวจำยอม (2561)
สรารัตน์ หรุ่มเรืองวงษ์ หรือ ปูดำ เกิดเมื่อวันที่ 24 กุมภาพันธ์ พ.ศ. 2508 เป็นอดีตนักกีฬาว่ายน้ำทีมชาติไทย เข้าร่วมประกวดนางสาวไทยปี พ.ศ. 2528 เข้ารอบ 10 คนสุดท้ายและไปประกวดมิสไทยแลนด์เวิลด์ปีเดียวกันเข้ารอบ 10 คนสุดท้าย ปี พ.ศ. 2529 ได้เป็นนางสาวเชียงใหม่ และกลับมาเข้าร่วมประกวดนางสาวไทยได้รองอันดับ 1 โดยนางสาวไทยปีนั้นคือทวีพร คลังพลอย หลังจากนั้นช่อง 7 ส่งเธอไปเข้าร่วมประกวดมิสเอเชียแปซิฟิก ปี 1986 ที่ กรุงมะนิลา ฟิลิปปินส์ และประกวดรอบตัดสินที่ เกาลูน ฮ่องกง ได้รองอันดับ 2 และไปประกวดมิสวันเดอร์แลนด์ปี 1987 ที่ นางาซากิ ญี่ปุ่น ไม่ผ่านเ้ารอบต่อมาเข้าสู่วงการบันเทิงมาเป็นนักแสดง ชื่อเล่นที่แท้จริงของคุณสรารัตน์คือ "ปรุง" หรือ "น้ำปรุง" แต่เนื่องจากเธอเป็นคนพูดเร็วจึงทำให้ผู้ฟังฟังเพี้ยนกลายเป็น "ปูดำ" เธอจึงใช้ชื่อนี้เรื่อยมา
สรารัตน์จบการศึกษาระดับปริญญาตรีจากมหาวิทยาลัยรามคำแหง ปริญญาโทจากมหาวิทยาลัยธรรมศาสตร์ ปัจจุบันประกอบธุรกิจร้านอาหาร "เส้นใหญ่ เฮาส์" และอาหารเสริมสำหรับควบคุมน้ำหนัก และยังมีงานแสดงอยู่เรื่อย ๆ ผลงานเด่นของเธอได้แก่ ปริศนาของเวตาล, อุบัติเหตุ, หมูแดง, บ่วงหงส์ และ ดาวเปื้อนดิน เป็นต้น เธอเคยเป็นนักแสดงช่อง 7
ในอดีตเคยตกเป็นข่าวคบหาดูใจกับ บริบูรณ์ จันทร์เรือง ดารารุ่นน้องเพียงช่วงสั้น ๆ และเคยคบหาดูใจกับบุญชัย เบญจรงคกุล
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2532 | ปริศนาของเวตาล | มัทนเสนา | ช่อง 7 |
| 2533 | อุบัติเหตุ | นนทลีย์ | ช่อง 7 |
| 2533 | กนกลายโบตั๋น | วิเลปข์ | ช่อง 7 |
| 2534 | แม่เลี้ยงคนใหม่ | แพรวพรรณ | ช่อง 9 |
| 2536 | หมูแดง | สตี | ช่อง 7 |
| 2536 | สีวิกา | มณฑิรา (คุณใหญ่) | ช่อง 7 |
| 2540 | นางละคร | ภาวิณี | ช่อง 7 |
| 2541 | บ่วงหงส์ | มาธวี | ช่อง 7 |
| 2541 | กิ่งไผ่ | สมใจ | ช่อง 7 |
| 2545 | จิตสังหาร | ดาริน | ช่อง 7 |
| 2548 | ลูกไม้หลากสี | กัณฐิกา | ช่อง 7 |
| 2550 | รหัสริษยา | รสิกา | ช่อง 7 |
| 2551 | ดาวเปื้อนดิน | บงกชเกศ | ช่อง 7 |
| 2552 | แจ๋วใจร้ายกับคุณชายเทวดา | ดุจดาว | ช่อง 7 |
| 2553 | เงาหัวใจ | วิมาลา | ช่อง 7 |
| 2553 | เธอกับเขาและรักของเรา | กานดา รัตตภาคย์ | ช่อง 7 |
| 2554 | ในรอยรัก | จิรดา | ช่อง 7 |
| 2554 | นางฟ้ากับมาเฟีย | ทรงวาด | ช่อง 7 |
| 2555 | รักออกอากาศ | คุณหญิงรจนาวรรณ | ช่อง 3 |
| 2556 | เรือนกาหลง | แม่กลอย | ช่อง 7 |
| 2557 | พราว | วารี | ช่อง 7 |
| 2557 | เงา | โสภี | ช่อง 7 |
| 2558 | บ้านทรายทอง | แพรวพรรณ อลงกรณ์ | ช่อง 7 |
| 2558 | มงกุฎริษยา | ดวงเดือน | ช่อง 8 |
| 2560 | เงาเสน่หา | เปรมจิต | ช่อง 8 |
| 2561 | สมิงจ้าวท่า | คุณนายอ่อนศรี | ช่อง 7 |
| 2561 | เจ้าสาวช่างยนต์ | พิสมัย | ช่อง 7 |
| 2561 | เจ้าสาวจำยอม | ศศิกานต์ วิเศษธราธร | ช่อง 7 |
| 2562 | จันทร์กระจ่างที่กลางทุ่ง | เนื้อทอง | ช่อง 7 |
| 2565 | เข็มซ่อนปลาย | มณี เอกอมาตย์สกุล | ช่อง 7 |
| 2565 | สามีเงินผ่อน | อังกาบ | อมรินทร์ทีวี |
ภาพยนตร์

(พ.ศ. 2531) เรือมนุษย์
(พ.ศ. 2531) ไอ้ด่างเกยชัย
(พ.ศ. 2532) เก่งจริงนะแม่คุณ
(พ.ศ. 2533) นางพญางูผี 2
(พ.ศ. 2533) ข้ามาจากสวรรค์
(พ.ศ. 2533) บ้านผีดุ
(พ.ศ. 2534) ลิขิตพิศวาส
ภาพยนตร์ > รางวัล

นางงามสุราษฎร์ธานี
นางสาวเชียงใหม่ พ.ศ. 2529
รองอันดับ 1 นางสาวไทย ปี พ.ศ. 2529
รองอันดับ 2 มิสเอเชียแปซิฟิก  ปี พ.ศ 2529
สันติ ตันสุหัช

| สันติ ตันสุหัชม> ว.ม., ป.ช. |
| --- | --- |

รองหัวหน้าพรรคเพื่อธรรม
ดำรงตำแหน่ง 27 มีนาคม พ.ศ. 2557 – 30 กันยายน พ.ศ. 2561
 
ข้อมูลส่วนบุคคล
เกิด: 13 กุมภาพันธ์ พ.ศ. 2496 (72 ปี) จังหวัดเชียงใหม่
ศาสนา: พุทธ
พรรคการเมือง: รวมไทยสร้างชาติ
คู่สมรส: เตือนใจ ตันสุหัช

สันติ ตันสุหัช อดีตสมาชิกสภาผู้แทนราษฎร จังหวัดเชียงใหม่ 3 สมัย อดีตรองหัวหน้าพรรคเพื่อธรรม ปัจจุบันสังกัด พรรครวมไทยสร้างชาติ
ประวัติ

สันติ ตันสุหัช เกิดเมื่อวันที่ 13 กุมภาพันธ์ พ.ศ. 2496 ที่อำเภอฝาง จังหวัดเชียงใหม่ เป็นบุตรของนายสุทัศน์ กับนางเตือนใจ ตันสุหัช จบการศึกษาชั้นมัธยมศึกษาตอนปลายจากโรงเรียนฝางชนูปถัมภ์ อำเภอฝาง จังหวัดเชียงใหม่
ประวัติ > สกุลตันสุหัช

ตันสุหัช เป็นนามสกุลที่ได้รับพระราชทานจากรัชกาลที่ 7 เมื่อปี พ.ศ. 2475 พระราชทานแก่ขุนอนุการราชกิจ (ตั่วเท้า) กรมการพิเศษจังหวัดเชียงใหม่ เป็นนามสกุลพระราชทานลำดับที่ 6468
การทำงาน

สันติ ตันสุหัช ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้ง พ.ศ. 2539 ในสังกัดพรรคความหวังใหม่ จากนั้นในการเลือกตั้ง พ.ศ. 2544 จึงได้ย้ายมาสังกัดพรรคไทยรักไทย และได้รับเลือกตั้งในการเลือกตั้งอีก 2 สมัยต่อมา คือ การเลือกตั้ง พ.ศ. 2544 (ชนะนายมานะ แพรสกุล อดีต ส.ส. จากพรรคประชาธิปัตย์ กับนายประสิทธิ์ วุฒินันชัย จากพรรคราษฎร) และการเลือกตั้ง พ.ศ. 2548 ต่อมาในการเลือกตั้ง พ.ศ. 2550 ได้ย้ายมาสังกัดพรรคมัชฌิมาธิปไตย เนื่องจากปัญหาพื้นที่เขตเลือกตั้งทับซ้อนกัน แต่กลับไม่ได้รับเลือกตั้ง โดยแพ้ให้กับนายประสิทธิ์ วุฒินันชัย จากพรรคพลังประชาชน ซึ่งเป็นคู่แข่งที่แพ้ให้กับนายสันติ หลายสมัยติดต่อกัน
ต่อมาภายหลังการยุบพรรคมัชฌิมาธิปไตย จึงย้ายมาสังกัดพรรคเพื่อไทย กระทั่งในการเลือกตั้ง พ.ศ. 2554 ได้ย้ายมาร่วมงานกับพรรคประชาสันติ เนื่องจากพื้นที่เลือกตั้งทับซ้อน แต่ไม่ได้รับเลือกตั้ง โดยแพ้ให้กับคู่แข่งเดิม กระทั่งในเดือนมกราคม พ.ศ. 2555 จึงได้กลับเข้าเป็นสมาชิกพรรคเพื่อไทยอีกครั้ง
ต่อมาในปี พ.ศ. 2557 เขาได้รับแต่งตั้งเป็นรองหัวหน้าพรรคเพื่อธรรม ซึ่งถูกกล่าวถึงในสื่อมวลชนว่าเป็นพรรคสำรองของพรรคเพื่อไทย แต่ในเวลาต่อมาได้ลาออกจากตำแหน่งรองหัวหน้าพรรคและสมาชิกพรรคเพื่อธรรมจากนั้นจึงได้ย้ายมาสังกัดพรรคพลังประชารัฐ  และเขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2566 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กำหนดให้มีขึ้นในวันที่ 14 พฤษภาคม พ.ศ. 2566 ด้วยระบบลงคะแนนแบบคู่ขนาน ประกอบด้วยการเลือกตั้งสมาชิกสภาผู้แทนราษฎรแบบแบ่งเขตและแบบสัดส่วนบัญชีรายชื่อ กรุงเทพมหานครมีจำนวนเขตเลือกตั้งมากที่สุดในการเลือกตั้งครั้งนี้ กล่าวคือ 33 เขต โดยเพิ่มจากการเลือกตั้งครั้งก่อน 3 เขต